**ตัวชี้วัดที่ 30 ร้อยละของนักเรียนพิการที่ได้รับการพัฒนาสมรรถภาพ**

**หน่วยวัด : ร้อยละ**

**น้ำหนัก : ร้อยละ 1.5**

**คำอธิบาย :**

จำนวนเด็กพิการที่ได้รับการบริการพัฒนาสมรรถภาพที่ศูนย์การศึกษาพิเศษ 77แห่ง (ศูนย์การศึกษาพิเศษ เขตการศึกษา 13 แห่ง และศูนย์การศึกษาพิเศษ ประจำจังหวัด 64 แห่ง) ใน 2 รูปแบบ ดังนี้

1. จำนวนเด็กพิการที่เข้ารับการพัฒนาสมรรถภาพภายในศูนย์การศึกษาพิเศษแบบไป - กลับหมุนเวียน และแบบประจำหมุนเวียน

2. จำนวนเด็กพิการที่เข้ารับการพัฒนาสมรรถภาพภายนอกศูนย์การศึกษาพิเศษ ได้แก่

1) เด็กพิการในสังกัดศูนย์การศึกษาพิเศษรับบริการที่บ้าน

2) เด็กพิการเจ็บป่วยเรื้อรังในโรงพยาบาล

3) เด็กพิการเรียนรวม ซึ่งศูนย์การศึกษาพิเศษเป็นสถานศึกษาของรัฐมีฐานะไม่เป็น นิติบุคคล สังกัดสำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐานทำหน้าที่ให้บริการทางการศึกษาแก่เด็กพิการทุกประเภทใน 4 รูปแบบ ดังนี้

(1) จัดบริการช่วยเหลือระยะแรกเริ่ม (EI : Early Intervention) ตั้งแต่แรกเกิดหรือแรกพบความพิการทั้งที่ศูนย์ฯ และที่บ้าน

(2) จัดบริการประสานส่งต่อแก่หน่วยงานที่เกี่ยวข้องโดยกระบวนการพัฒนาจะมีการจัดทำแผนการจัดการศึกษาเฉพาะบุคคล

(3) จัดระบบให้บริการสื่อ สิ่งอำนวยความสะดวกและความช่วยเหลืออื่นใดแก่เด็กพิการ ให้เหมาะสมกับระดับและประเภทความพิการ ตามระบุไว้ในแผนการจัดการศึกษาเฉพาะบุคคลของเด็กแต่ละคน โดยระบบนี้บริหารด้วยการใช้ระบบคูปองการศึกษารองรับ การใช้สื่อสิ่งอำนวยความสะดวกตามบัญชี ก ข และ ค ตามกฎกระทรวงฯ และระบบการผลิต พัฒนาบุคลากรตามหลักสูตรฝึกอบรมระยะสั้นของแต่ละประเภทความพิการ ให้เป็นผู้ให้บริการแก่เด็กพิการ

(4) จัดระบบการพัฒนาหลักสูตรฝึกอบรมระยะสั้นและพัฒนาบุคลากรที่เกี่ยวข้องกับเด็กพิการทุกกลุ่ม

**สูตรการคำนวณ :**

จำนวนนักเรียนพิการที่ได้รับการพัฒนาสมรรถภาพ X 100

จำนวนนักเรียนตามแผนการพัฒนาสมรรถภาพโดยศูนย์การศึกษาพิเศษ

**เกณฑ์การให้คะแนน :**

ช่วงการปรับเกณฑ์การให้คะแนน +/-5 หน่วย ต่อ 1 คะแนน โดยกำหนดเกณฑ์การให้คะแนนดังนี้

|  |  |  |  |  |
| --- | --- | --- | --- | --- |
| ระดับ 1 | ระดับ 2 | ระดับ 3 | ระดับ 4 | ระดับ 5 |
| 80 | 85 | 90 | 95 | 100 |

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีต ปีงบประมาณ พ.ศ.** | | |
| **2555** | **2556** | **2557** |
| ร้อยละของเด็กพิการได้รับโอกาสพัฒนาสมรรถภาพในศูนย์การศึกษาพิเศษ | ร้อยละ  (คน) | 1,224  81,757 | 609  40,680 | 107  7,141 |
| ร้อยละของเด็กพิการได้รับโอกาสพัฒนาสมรรถภาพนอกศูนย์การศึกษาพิเศษ | ร้อยละ  (คน) | - | - | 19  6,589 |
| **รวม** | ร้อยละ  (คน) | 1.224  81,757 | 609  40,680 | 34  13,730 |

**แหล่งข้อมูล / วิธีการจัดเก็บข้อมูล :**

1. ศูนย์การศึกษาพิเศษ 77 แห่ง ใน 77 จังหวัด ได้กำหนดแผนการให้บริการเด็กพิการ ดังนี้

1) เข้ารับการพัฒนาสมรรถภาพในศูนย์การศึกษาพิเศษ จำนวน 15,920 คน โดยศูนย์การศึกษาพิเศษ เขตการศึกษา 13 แห่ง ให้บริการเด็กพิการประเภทประจำแบบหมุนเวียน เฉลี่ย 40 คน / ศูนย์ / เดือน จำนวน 520 คน และไป – กลับ แบบหมุนเวียน เฉลี่ย 200 คน / ศูนย์ / เดือน รวม 2,600 คน รวมประจำและไป-กลับ จำนวน 3,120 คน และ ศูนย์การศึกษาพิเศษประจำจังหวัด 64 แห่ง ให้บริการเด็กพิการ ไป-กลับ เฉลี่ย 200 คน / ศูนย์ / เดือน รวม 12,800 คน รวมทั้งสิ้น 15,920 คน

2) จำนวนเด็กพิการที่เข้ารับการพัฒนาสมรรถภาพภายนอกศูนย์การศึกษาพิเศษรวมทั้งสิ้น 3,850 คน

2. สำนักบริหารงานการศึกษาพิเศษ จัดทำเอกสารคู่มือการให้บริการเพื่อพัฒนาสมรรถภาพเด็กพิการของศูนย์การศึกษาพิเศษเขตการศึกษา และศูนย์การศึกษาพิเศษประจำจังหวัดการศึกษาพิเศษ แจ้งศูนย์การศึกษาพิเศษ ทั้ง 77 แห่ง ถือปฏิบัติ

3. สำนักบริหารงานการศึกษาพิเศษประมวลผลการให้บริการพัฒนาสมรรถภาพเด็กพิการ จากโปรแกรมระบบบริหารจัดการข้อมูลสารสนเทศ สำนักบริหารงานการศึกษาพิเศษ Special Education Technology (SET) ทั้ง 77 แห่ง เป็นรายเดือน

**การรายงาน** – ให้ศูนย์การศึกษาพิเศษจัดทำข้อมูลเป็นประจำทุกวันในโปรแกรมระบบบริหารจัดการข้อมูลสารสนเทศ โดยสำนักบริหารงานการศึกษาพิเศษ Special Education Technology (SET) ภายใน 5 วัน นับจากทุกสิ้นเดือน

**แนวทางการประเมินผล :**

| **แนวทางการประเมินผล** |
| --- |
| **1. ประเมินผลจากข้อมูล เอกสาร หลักฐานต่างๆ** |
| 1.1 รายละเอียดแผนการดำเนินงาน ดังนี้   * ผลผลิตเชิงปริมาณของส่วนราชการตาม “เอกสารงบประมาณรายจ่ายประจำปี งบประมาณ พ.ศ. 2558” ของสำนักงบประมาณ * เป้าหมายเชิงปริมาณที่ต้องดำเนินการให้แล้วเสร็จในปีงบประมาณ พ.ศ. 2558   1.2 รายละเอียดผลการดำเนินงานของผลผลิตเชิงปริมาณ ดังนี้   * รายงานสรุปปริมาณผลผลิตที่สามารถดำเนินการได้จริงของผลผลิตเชิงปริมาณแต่ละผลผลิต   1.3 เอกสาร หลักฐานที่แสดงให้เห็นว่าการดำเนินการของผลผลิตได้บรรลุผลตามข้อมูลที่แจ้งมาจริง ได้แก่   * สำเนารายงาน แผน/ผลการปฏิบัติงานและการใช้จ่ายงบประมาณ ตามแบบ สงป.301 ที่จัดส่งให้กับ สำนักงบประมาณ ณ งวดสิ้นปีงบประมาณ พ.ศ. 2558   1.4 กรณีส่วนราชการเปลี่ยนเป้าหมายของผลผลิตตามเอกสารงบประมาณรายจ่าย ต้องได้รับความเห็นชอบจาก สำนักงบประมาณจึงสามารถนำเป้าหมายที่ปรับเปลี่ยนแล้วมาใช้ในการประเมินผลได้ พร้อมแนบเอกสาร หลักฐาน ที่สำนักงบประมาณให้ความเห็นชอบดังกล่าว |
| **2. ประเมินผลจากข้อมูลที่ได้จากการสัมภาษณ์บุคคลที่เกี่ยวข้องต่างๆ** |
| * ผู้กำกับดูแลตัวชี้วัด * ผู้จัดเก็บข้อมูล |
| **3. การสังเกตการณ์** |
| 3.1 กระบวนการรวบรวมข้อมูลผลการดำเนินงานของผลผลิตควรมีคุณสมบัติ ดังนี้   * ความถูกต้อง เช่น รายละเอียดข้อมูลของนักเรียนพิการรายบุคคล การจัดทำแผน IEP , IIP , IFSP ฯลฯ การให้บริการประจำวัน และเจ้าหน้าที่ที่รับผิดชอบในการสอบถามข้อมูลต่างๆ จากเจ้าของข้อมูลทุก 1 เดือน * ความน่าเชื่อถือ เช่น ระบุแหล่งที่มาได้ชัดเจน สามารถสอบยันข้อมูลกับหน่วยงานเจ้าของข้อมูลได้ มีการจัดเก็บเป็นระบบและมีเจ้าหน้าที่รับผิดชอบในการจัดเก็บ * ความทันสมัย เช่น โปรแกรมระบบบริหารจัดการข้อมูลสารสนเทศ สำนักบริหารงานการศึกษาพิเศษ Special Education Technology (SET) และความถี่ในการปรับปรุงข้อมูลให้เป็นปัจจุบัน * ความสามารถในการตรวจสอบได้ เช่น ส่วนราชการมีความพร้อมให้คณะกรรมการฯ ส่วนราชการ ภาคเอกชน และประชาชนตรวจสอบข้อมูลได้   3.2 สภาพแวดล้อมของสถานที่ที่ดำเนินการตามกิจกรรมหรือโครงการหลัก  3.3 การเก็บรักษาและดูแลเอกสาร/ข้อมูล |

**ผู้กำกับดูแลตัวชี้วัด :** ผู้อำนวยการสำนักบริหารงานการศึกษาพิเศษ **เบอร์ติดต่อ :** 02 288 5559

: นางสาวสอางค์ จงสวัสดิ์พัฒนา **เบอร์ติดต่อ :** 02 288 5547

**ผู้จัดเก็บข้อมูล :** นางสาวนพศร พรมณีพิศมัย  **เบอร์ติดต่อ :** 02 288 5547

: นางสาวปาณิศา ณะกัณฑ์ **เบอร์ติดต่อ :** 02 288 5547

: นายสื่อซาง วัฒนาสกุลลี **เบอร์ติดต่อ :** 02 288 5547