**ตัวชี้วัดที่ 44 ระดับความสำเร็จของการนิเทศ ติดตาม การจัดการศึกษาของสถานศึกษาสังกัดสำนักงานเขตพื้นที่การศึกษา**

**หน่วยวัด : ร้อยละ**

**น้ำหนัก : ร้อยละ 2**

**คำอธิบาย :**

การนิเทศการศึกษา หมายถึง การส่งเสริม สนับสนุนหรือให้ความช่วยเหลือครูในโรงเรียนให้ประสบความสำเร็จในการปฏิบัติงานตามภารกิจหลัก ได้แก่ การจัดกิจกรรมการเรียนการสอนหรือ การสร้างเสริมพัฒนาการของนักเรียนทุกด้าน ทั้งทางด้านร่างกาย สังคม อารมณ์ จิตใจ และสติปัญญา ให้เต็มตามวัยและศักยภาพ

การวัดและประเมินผล โดยพิจารณาจากผลการนิเทศการศึกษา โดยผู้นิเทศการศึกษาจะต้องดำเนินการนิเทศการศึกษาของสถานศึกษาในสังกัดให้ครบทุกแห่ง อย่างน้อยแห่งละ 2 ครั้ง พร้อมทั้งรายงานผลการนิเทศการศึกษาให้สถานศึกษารับทราบ เพื่อสถานศึกษาจะได้ดำเนินการปรับปรุง แก้ไขปัญหาตามรายงานผลการนิเทศการศึกษา

**เกณฑ์การให้คะแนน :**

|  |  |
| --- | --- |
| **ระดับ** | **เกณฑ์การให้คะแนน** |
| ระดับ 1 | มีการนิเทศการศึกษาสถานศึกษา แต่ไม่ครบทุกแห่ง |
| ระดับ 2 | มีการนิเทศการศึกษาครบทุกแห่งในสังกัดสำนักงานเขตพื้นที่การศึกษา |
| ระดับ 3 | มีการนิเทศการศึกษาครบทุกแห่ง อย่างน้อยแห่งละ 2 ครั้ง |
| ระดับ 4 | มีการรายงานผลการนิเทศการศึกษาของสถานศึกษาทุกแห่ง |
| ระดับ 5 | มีการปรับปรุง แก้ไขปัญหาจากการนิเทศการศึกษาของสถานศึกษาทุกแห่ง |

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| **ข้อมูลพื้นฐานประกอบตัวชี้วัด** | **หน่วยวัด** | **ผลการดำเนินงานในอดีตปีงบประมาณ พ.ศ.** | | |
| **2555** | **2556** | **2557** |
| ระดับความสำเร็จของการนิเทศ ติดตาม การจัดการศึกษาของสถานศึกษาสังกัดสำนักงานเขตพื้นที่การศึกษา | ระดับ | **-** | **5** | **5** |

**แหล่งข้อมูล / วิธีการจัดเก็บข้อมูล :**

-สถานศึกษา/สพป. สพม. /สำนักงานคณะกรรมการการศึกษาขั้นพื้นฐาน

**ระดับ สพฐ.**

1. แต่งตั้งคณะกรรมการ/คณะทำงาน/ผู้รับผิดชอบ เพื่อกำหนดมาตรการและแนวทางการปฏิบัติการในระดับ สพฐ.

2. จัดทำมาตรการและแนวทางการปฏิบัติการตามมาตรฐานสำนักงานเขตพื้นที่การศึกษา

3. ชี้แจง สร้างความเข้าใจและให้แนวทางการดำเนินงานตามตัวชี้วัด แก่ผู้กำกับและผู้รับผิดชอบการรายงานข้อมูลตามตัวชี้วัด ของ สพป./สพม.

4. สนับสนุน ส่งเสริม กำกับดูแลและให้คำแนะนำ สพป./สพม. ในการดำเนินงาน

5. สนับสนุนการดำเนินงานของ สพฐ. และจัดทำรายงานผลการดำเนินงาน

**ระดับ สพป./สพม.**

1. กำหนดนโยบายของการนิเทศภายในโรงเรียน เช่น ส่งเสริมให้ใช้กระบวนการกลุ่มในการทำงาน

2. ส่งเสริมให้ครูมีความรู้ความเข้าใจในเรื่องหลักสูตรและเรื่องอื่น ๆ ที่ครูส่วนใหญ่มีความต้องการในการพัฒนา ซึ่งจะเป็นประโยชน์ต่อการปรับปรุงการปฏิบัติงานในหน้าที่ครู ตลอดจนมีเจตคติที่ดีต่อการนิเทศภายในโรงเรียน

3. ปฏิบัติการนิเทศ ตามแผนการนิเทศของสถานศึกษา

4. เปิดโอกาสให้สถานศึกษา และคณะครูมีส่วนร่วมในการดำเนินงานนิเทศการศึกษาและมีการประเมินตนเอง

5. สรุปและเผยแพร่งานที่ประสบความสำเร็จ

**ระดับสถานศึกษา**

1. ร่วมกิจกรรมในการเก็บรวบรวมข้อมูล และการจัดทำแผนการนิเทศภายในโรงเรียน

2. นำแนวทางที่ได้รับจากการนิเทศ ไปแก้ปัญหาหรือพัฒนางาน

3. เสนอปัญหาต่อผู้นิเทศ เมื่อพบปัญหาระหว่างการปฏิบัติงานเพื่อร่วมกันหาแนวทางแก้ไข

4. ให้ความร่วมมือในการประเมินผลการนิเทศ

**ผู้กำกับดูแลตัวชี้วัด** : ศูนย์พัฒนาการนิเทศ และเร่งรัดคุณภาพการศึกษาขั้นพื้นฐาน

**ผู้จัดเก็บข้อมูล** : นางสุภาภรณ์ กิตติรัชดานนท์ เบอร์โทรศัพท์ : 081 972 4279

เบอร์โทรศัพท์ : 02 288 5896

นางสาวอภิญญา ไชยนงค์ เบอร์โทรศัพท์ : 02 288 5896

**แบบฟอร์มอ้างอิง ARS 44**

**รายการอ้างอิง ตัวชี้วัดตามแผนปฏิบัติราชการ ปีงบประมาณ พ.ศ. 2558**

|  |
| --- |
| **ตัวชี้วัดที่ 44 ระดับความสำเร็จของการนิเทศ ติดตาม การจัดการศึกษาของสถานศึกษาสังกัดสำนักงานเขตพื้นที่การศึกษา** |

**ระดับ สพป./สพม. หรือสถานศึกษา**

**แบบสรุปการนิเทศ**

|  |  |  |  |  |  |  |
| --- | --- | --- | --- | --- | --- | --- |
| ที่ | โรงเรียน | จำนวนครั้ง  ของการนิเทศ | มีรายงานผล การนิเทศ | | สถานศึกษา ปรับปรุงแก้ไข  ตามรายงานผลการนิเทศ | |
| มี | ไม่มี | ดำเนินการ | ไม่ดำเนินการ |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

หมายเหตุ :ให้แนบรายงานผลการนิเทศ สพท. ละ 3 แห่ง (จำแนกตามลักษณะโรงเรียน เล็ก, กลาง, ใหญ่)

**ผู้รายงานข้อมูล**

ลงชื่อ

( )

ตำแหน่ง

โทรศัพท์

**ผู้รับรองข้อมูล**

ลงชื่อ

( )

ตำแหน่ง

โทรศัพท์