**ชื่อตัวชี้วัด 30.1 : ร้อยละของนักเรียนพิการและผู้ด้อยโอกาสได้รับการพัฒนาทักษะวิชาชีพ**

**ทักษะการดำรงชีวิต สามารถพึ่งพาตนเองได้**

**หน่วยวัด : ร้อยละ**

**น้ำหนัก : 1.5**

**คำอธิบาย :**

สมเด็จพระเทพรัตนราชสุดาฯ สยามบรมราชกุมารี ทรงมีคุณูปการหาที่สุดมิได้ ในการพัฒนาคุณภาพชีวิตเด็กพิการ เยาวชน ประชาชนในถิ่นทุรกันดาร และผู้ด้อยโอกาสทั้งหลายตั้งแต่ปี 2523 ต่อเนื่อง  
กันมาจนถึงปัจจุบัน พระราชกรณียกิจที่ทรงปฏิบัติอย่างยาวนาน เป็นที่ประจักษ์ชัดในพระปรีชาสามารถ  
ในการพัฒนาคุณภาพชีวิตเด็ก เยาวชน ประชาชนในถิ่นทุรกันดาร และผู้ด้อยโอกาสให้สามารถยืนหยัด  
ด้วยลำแข้งของตนเองอย่างมั่นคงและยั่งยืน ปัจจุบันการดำเนินงานโครงการตามพระราชดำริ สมเด็จพระเทพรัตนราชสุดา ฯ สยามบรมราชกุมารี ได้ดำเนินในโรงเรียนตำรวจตระเวนชายแดน และในสังกัดสำนักงานคณะกรรมการการศึกษาขั้นพื้นฐาน จำนวน 201 แห่งสมเด็จพระเทพรัตนราชสุดาฯสยามบรมราชกุมารี ทรงตระหนักถึงการสร้างเสริมและพัฒนาคุณภาพและศักยภาพของเด็กไทยในชนบทเด็กเจ็บป่วยเรื้อรังในโรงพยาบาล ผู้ด้อยโอกาส ผู้พิการ ในการเรียนรู้และการประกอบอาชีพ และเมื่อวันที่ 19 กันยายน 2557 สมเด็จพระเทพรัตนราชสุดา สยามบรมราชกุมารี ทรงแสดงปาฐกถาหัวข้อ "การศึกษาเพื่อการอาชีพ" ณ ศาลาดุสิดาลัย สวนจิตรลดา ความตอนหนึ่งว่า "เรื่องการศึกษาที่สำคัญคือฝึกให้นักเรียนขยันขันแข็ง รักงาน ซื่อสัตย์ สุจริต การจัดการศึกษาต้องจัดให้ผู้เรียนได้ฝึกเรียน มีงาน มีอาชีพ จบแล้วตลาดแรงงานรับ โดยเฉพาะการอาชีวศึกษาสำหรับคนพิการ คนพิการมีหลายชนิด หลายระดับ เช่น กรณีคนหูหนวก อาจฝึกแก้เครื่องปรับอากาศ หรือ การฝึกทำอาหาร มีเด็กหูหนวกต่างจังหวัด เรียนทำอาหารที่ราชภัฎ ก็มีงานทำ อย่างพวกสติปัญญาหรือออทิสติก อาจสอนงานช่างหรือทำอาหารหรือเปิดร้านตัวเองได้" อีกทั้งพระราชบัญญัติการศึกษาแห่งชาติ พ.ศ. 2542 ได้ให้ความหมายของการศึกษาว่า เป็นกระบวนการเรียนรู้เพื่อความเจริญงอกงามของบุคคลและสังคม โดยการถ่ายทอดความรู้ การฝึก การอบรม การสืบสานทางวัฒนธรรม การสร้างสรรค์จรรโลงความก้าวหน้าทางวิชาการ การสร้างองค์ความรู้อันเกิดจากการจัดสภาพแวดล้อม สังคม การเรียนรู้ และปัจจัยเกื้อหนุนให้บุคคลเรียนรู้อย่างต่อเนื่องตลอดชีวิต และกระบวนการจัดการเรียนรู้ต้องมุ่งปลูกฝังจิตสำนึกที่ถูกต้องเกี่ยวกับการเมือง การปกครองในระบอบประชาธิปไตยอันมีพระมหากษัตริย์ทรงเป็นประมุข รู้จักรักษาผลประโยชน์ส่วนรวมและของประเทศชาติรวมทั้งส่งเสริมศาสนา ศิลปะ วัฒนธรรมของชาติ การกีฬา ภูมิปัญญาท้องถิ่น ภูมิปัญญาไทย และความรู้ อันเป็นสากล ตลอดจนอนุรักษ์ทรัพยากรธรรมชาติและสิ่งแวดล้อม มีความสามารถในการประกอบอาชีพ รู้จักพึ่งตนเอง มีความริเริ่มสร้างสรรค์ ใฝ่รู้ และเรียนรู้ด้วยตนเองอย่างต่อเนื่อง ซึ่งการจัดการศึกษาให้ยึดหลักการพัฒนาสาระและกระบวนการเรียนรู้ให้เป็นไปอย่างต่อเนื่อง การจัดการศึกษาทั้งการศึกษาในระบบ การศึกษานอกระบบ และการศึกษาตามอัธยาศัยต้องเน้นความสำคัญทั้งความรู้ คุณธรรม กระบวนการเรียนรู้ และบูรณาการตามความเหมาะสมของแต่ละระดับการศึกษาในเรื่องความรู้และทักษะในการประกอบอาชีพและการดำรงชีวิตอย่างมีความสุข โดยให้สถานศึกษาจัดการประเมินผู้เรียนโดยพิจารณาจากพัฒนาการของผู้เรียนความประพฤติ การสังเกตพฤติกรรมการเรียน การร่วมกิจกรรมและการทดสอบควบคู่ไปในกระบวนการเรียนการสอนตามความเหมาะสมของแต่ละระดับและรูปแบบการศึกษา ทั้งนี้การสร้างโอกาสทางการศึกษา ให้คำนึงถึงความเสมอภาคและความเป็นธรรมให้เกิดขึ้นแก่ประชากรทุกกลุ่ม ซึ่งรวมถึงผู้ยากไร้ ผู้ด้อยโอกาส ผู้พิการ ผู้บกพร่องทางร่างกายและการเรียนรู้ กระทรวงศึกษาธิการในฐานะที่รับผิดชอบดูแลนักเรียน นักศึกษา ครู อาจารย์ และบุคลากรทางการศึกษาจึงต้องเตรียมความพร้อมให้กับบุคลากรในทุก ๆ ด้าน เพื่อให้มีศักยภาพในการแข่งขันและสามารถเข้าสู่การเปิดเสรีทั้งทางด้านเศรษฐกิจ และสังคมที่จะเกิดขึ้นในอนาคต โดยกระทรวงศึกษาธิการจะปรับปรุงหลักสูตรการศึกษาใหม่ ให้เป็นหลักสูตรที่สอดคล้องกับศักยภาพของพื้นที่ (Area-based) โดยแบ่งผู้เรียนเป็น 2 กลุ่ม คือ กลุ่มที่ 1 สายอาชีพ และกลุ่มที่ 2 สายสามัญ ที่มุ่งเข้าศึกษาต่อในมหาวิทยาลัยโดยมีเป้าหมายที่ชัดเจนคือ การมีงานทำ

**สูตรการคำนวณ :**

นักเรียนพิการและผู้ด้อยโอกาสได้รับการพัฒนาทักษะวิชาชีพทักษะการดำรงชีวิต สามารถพึ่งพาตนเองได้

X 100

จำนวนนักเรียนทั้งหมดตามเป้าหมาย

**เกณฑ์การให้คะแนน :**

|  |  |  |  |  |
| --- | --- | --- | --- | --- |
| ระดับ 1 | ระดับ 2 | ระดับ 3 | ระดับ 4 | ระดับ 5 |
| 80  (28,811 คน) | 85  (30,611 คน) | 90  (32,412 คน) | 95  (34,213 คน) | 100  (36,014 คน) |

**ข้อมูลผลการดำเนินงาน :**

|  |  |  |  |
| --- | --- | --- | --- |
| ตัวชี้วัด | ผลการดำเนินการ  ปีงบประมาณ พ.ศ. | | ร้อยละที่เพิ่มขึ้น  (ร้อยละ) |
| 2557 | 2558 | 2558 |
| ร้อยละของนักเรียนพิการและผู้ด้อยโอกาสได้รับการพัฒนาทักษะวิชาชีพ ทักษะการดำรงชีวิต สามารถพึ่งพาตนเองได้ | 36,014  คน | n/a | n/a |

**คำชี้แจงการปฏิบัติงาน/มาตรการที่ได้ดำเนินการ :**

**หลักการของกิจกรรมทักษะอาชีพ** มีหลักการ ดังนี้

1. หลักการจัดการศึกษาเพื่อการพึ่งตนเองและความมีอิสระแก่ตนเอง

3. หลักการจัดการ นำความรู้ และประสบการณ์ในการจัดการศึกษามาประยุกต์ใช้ในชีวิตจริง

4. หลักการเรียนรู้จากสภาพปัญหา สิ่งแวดล้อมและการปฏิบัติจริง

5. หลักการตัดสินใจในการเลือกอาชีพที่สอดคล้องกับสภาพท้องถิ่น ความสนใจ ความถนัด

ความสามารถและศักยภาพของตนเอง

**หลักเกณฑ์การจัดกิจกรรมทักษะอาชีพ**

1. โรงเรียนแต่งตั้งคณะกรรมการดำเนินงานกิจกรรมทักษะอาชีพ จำนวน 1 ชุด ประมาณ 5-7 คน
2. ครูโรงเรียนศึกษาสงเคราะห์และโรงเรียนเฉพาะความพิการทุกคน ต้องเป็นครูที่ปรึกษากิจกรรมทักษะอาชีพให้กับนักเรียนอย่างน้อยคนละ 1 กิจกรรม

**การนำกิจกรรมทักษะอาชีพสู่การปฏิบัติ**

1. กำหนดให้นักเรียนทำงานเป็นกลุ่ม เพื่อให้นักเรียนฝึกทักษะการทำงานร่วมกับผู้อื่นได้
2. ส่งเสริมการจัดกิจกรรมทักษะอาชีพในโรงเรียนควรคำนึงถึงความเหมาะสม ความสามารถ   
   ความถนัด และความสนใจของนักเรียน
3. จัดกิจกรรมทักษะอาชีพให้บูรณาการกับการจัดการเรียนการสอน โดยมีแนวทางในการจัดกิจกรรมทักษะอาชีพ ดังนี้

* กิจกรรมการเรียนการสอน กิจกรรมพัฒนาผู้เรียน และกิจกรรมทักษะการดำรงชีวิตครูผู้สอนควรจัดกิจกรรมให้สอดคล้องกับหลักสูตรอาชีพการมีงานทำของโรงเรียน
* กิจกรรมพิเศษเป็นกิจกรรมตามโอกาสและวาระที่เหมาะสม ที่โรงเรียนสามารถจัดได้ เช่น กิจกรรมแสดงผลผลิต ผลงานที่นักเรียนและผู้เกี่ยวข้องภาคภูมิใจ นอกจากหารายได้แล้ว ควรเป็นกิจกรรมประชาสัมพันธ์การส่งเสริมกิจกรรมทักษะอาชีพในโรงเรียน เป็นการส่งเสริมบำรุงขวัญและกำลังใจแก่ผู้ปฏิบัติงาน

**การดำเนินงานและการบริหารงานกิจกรรมทักษะอาชีพของนักเรียน**

การมุ่งเน้นในเรื่องการจัดการศึกษาเพื่อมีอาชีพ มีรายได้และมีงานทำของเด็กพิการและเด็กด้อยโอกาส เป็นนโยบายของกระทรวงศึกษาธิการ และเพื่อเป็นการสนองพระราชดำริของสมเด็จพระเทพรัตนราชสุดาฯ สยามบรมราชกุมารี ในการสร้างเสริมและพัฒนาคุณภาพและศักยภาพของเด็กไทยผู้ด้อยโอกาส ผู้พิการ ในการเรียนรู้และการประกอบอาชีพ สำนักบริหารงานการศึกษาพิเศษ และผู้เกี่ยวข้องที่สำคัญจึงนำนโยบายสู่การปฏิบัติ ประกอบด้วย ผู้บริหารโรงเรียน ครู จึงมีภาระหน้าที่ในการส่งเสริมการศึกษาเพื่ออาชีพให้สอดคล้องกับหลักการการจัดการศึกษาเพื่อชีวิตและสังคม ตลอดจนสภาพการเปลี่ยนแปลงนโยบาย และเป็นไปตามหลักการ เป้าหมาย โครงสร้างของหลักสูตร ซึ่งจำเป็นที่ผู้บริหาร ครูและผู้เกี่ยวข้องทุกฝ่ายจะต้องตระหนักถึงความสำคัญตามบทบาทและดำเนินการหรือประสานให้บุคลากรทุกฝ่ายรับรู้ เข้าใจ ร่วมคิด ร่วมทำ และร่วมรับผิดชอบ ให้สัมฤทธิ์ผลตามวัตถุประสงค์ และส่งผลให้นักเรียนเห็นคุณค่าของการประกอบกิจกรรมทักษะอาชีพ นำความรู้ ทักษะ ประสบการณ์ คุณธรรมไปใช้ในการดำรงชีวิตและในการประกอบอาชีพ ซึ่งจะเป็นการส่งเสริมให้นักเรียนพิการและนักเรียนด้อยโอกาสสามารถมีงานทำ ดำรงชีวิตอยู่ในสังคมได้อย่างปกติสุข

|  |  |
| --- | --- |
| ผู้กำกับดูแลตัวชี้วัด : นายพะโยม ชิณวงศ์ | โทรศัพท์ : 02 288 5550, 02 288 554 |
| ผู้จัดเก็บข้อมูล : นางสาวลดา เย็นใจ  นางสาวศิริรัตน์ สุภาพทรง | โทรศัพท์ : 02 282 6396, 02 288 5545 |