**ตัวชี้วัดที่ 29 ร้อยละของนักเรียนพิการได้รับการสนับสนุนการศึกษา**

**หน่วยวัด : ร้อยละ**

**น้ำหนัก : ร้อยละ 1.5**

**คำอธิบาย :**

จำนวนเด็กพิการที่ได้รับการศึกษาในโรงเรียนเฉพาะความพิการ หมายถึง ความสำเร็จตามเป้าหมายผลผลิตเด็กพิการได้รับการศึกษาขั้นพื้นฐานในโรงเรียนที่จัดการศึกษาพิเศษ ในสังกัดสำนักบริหารงานการศึกษาพิเศษของสำนักงานคณะกรรมการการศึกษาขั้นพื้นฐาน กระทรวงศึกษาธิการ รวม 46 โรง ใน 37 จังหวัด ที่มีภารกิจจัดการศึกษาทุกระดับการศึกษา (อนุบาล - มัธยมศึกษาตอนปลาย) ในรูปแบบโรงเรียนประจำให้กับกลุ่มเด็ก และเยาวชนคนพิการในวัยเรียน 9 ประเภทความพิการตามที่อนุกรรมการคัดเลือกความพิการเพื่อการศึกษาของกระทรวงศึกษาธิการได้กำหนด

1) บุคคลที่มีความบกพร่องทางการมองเห็น

2) บุคคลที่มีความบกพร่องทางการได้ยิน

3) บุคคลที่มีความบกพร่องทางสติปัญญา

4) บุคคลที่มีความบกพร่องทางร่างกายหรือสุขภาพ

5) บุคคลที่มีปัญหาทางการเรียนรู้

6) บุคคลที่มีความบกพร่องทางการพูดและภาษา

7) บุคคลที่มีปัญหาทางพฤติกรรมหรืออารมณ์

8) บุคคลออทิสติก

9) บุคคลพิการซ้อน

**สูตรการคำนวณ :**

จำนวนนักเรียนพิการที่ได้รับการสนับสนุนทางการศึกษา X 100

จำนวนนักเรียนพิการตามแผนชั้นเรียนในโรงเรียนศึกษาพิเศษ

**เกณฑ์การให้คะแนน :**

ช่วงการปรับเกณฑ์การให้คะแนน +/-5 หน่วย ต่อ 1 คะแนน โดยกำหนดเกณฑ์การให้คะแนนดังนี้

|  |  |  |  |  |
| --- | --- | --- | --- | --- |
| **ระดับ 1** | **ระดับ 2** | **ระดับ 3** | **ระดับ 4** | **ระดับ 5** |
| 74.17 | 79.17 | 84.17 | 89.17 | 94.17 |

**รายละเอียดข้อมูลพื้นฐาน :**

|  |  |  |  |  |
| --- | --- | --- | --- | --- |
| ข้อมูลพื้นฐานประกอบตัวชี้วัด | หน่วยวัด | ผลการดำเนินงานในอดีต ปีงบประมาณ พ.ศ. | | |
| 2556 | 2557 | 2558 |
| ร้อยละของนักเรียนพิการได้รับการสนับสนุนการศึกษา | ร้อยละ  (คน) | 86.94  13,230 (คน) | 93.38  14,210 (คน) | -  16,468 (คน) |

**แหล่งข้อมูล / วิธีการจัดเก็บข้อมูล :**

1. สศศ. ประมวลผลข้อมูลนักเรียนพิการจากโปรแกรมระบบบริหารจัดการข้อมูลสารสนเทศ สำนักบริหารงานการศึกษาพิเศษ Special Education Technology (SET) ของโรงเรียนเฉพาะความพิการ 46 โรง และดำเนินการวิเคราะห์และประมวลผลเป็นข้อมูลสารสนเทศ ณ 10 มิถุนายน 2558

2. สศศ. ประมวลผลข้อมูลนักเรียนพิการจากโปรแกรมระบบบริหารจัดการข้อมูลสารสนเทศ สำนักบริหารงานการศึกษาพิเศษ Special Education Technology (SET) ของโรงเรียนเฉพาะความพิการ 46 โรง ณ 10 มิถุนายน 2557 และจัดทำเป็นเอกสารแผนชั้นเรียนโรงเรียนเฉพาะความพิการ 46 โรง

**แนวทางการดำเนินงาน :**

**ระดับ สพฐ.**

ได้กำหนดนโยบายให้ประชากรวัยเรียนทุกคนได้รับสิทธิ โอกาสและความเสมอภาคในการที่จะได้รับการศึกษาขั้นพื้นฐานโดยเท่าเทียมกัน ทั้งผู้ด้อยโอกาสและผู้พิการประเภทต่างๆ ทั้ง 9 ประเภท และเพื่อส่งเสริมให้ผู้พิการได้รับสิ่งอำนวยความสะดวกสำหรับผู้พิการให้เหมาะสม กระทรวงศึกษาธิการและสำนักงานคณะกรรมการการศึกษาขั้นพื้นฐาน จึงได้จัดสรรงบประมาณสนับสนุนให้นักเรียนพิการสูงมากกว่าคนปกติทั่วไปในวัยเดียวกัน รวมทั้งให้สิทธิโอกาสและเสรีภาพในการเลือกศึกษาได้ตามความต้องการจำเป็นพิเศษเฉพาะบุคคล

**ระดับ สศศ.**

1. สำรวจข้อมูลนักเรียนพิการและวางแผนการจัดการศึกษาสำหรับนักเรียนพิการในเขตบริการจำแนกตามประเภทความพิการ โดยประสานการดำเนินงานกับหน่วยงานที่เกี่ยวข้อง/สถานศึกษาสำหรับนักเรียนพิการ

2. จัดสรรงบประมาณสนับสนุนการจัดการศึกษาสำหรับนักเรียนพิการ โดยให้เป็นไปตามที่กฎกระทรวง หรือระเบียบวิธีการที่กระทรวงศึกษาธิการและสำนักงานคณะกรรมการการศึกษาขั้นพื้นฐานกำหนด

3. ประสาน ส่งเสริม สนับสนุนให้นักเรียนพิการที่ตกหล่น ได้เข้ารับการศึกษาตามความประสงค์และความเหมาะสม หรือดำเนินการส่งต่อให้นักเรียนพิการได้รับการศึกษาจากหน่วยงานที่จัดการศึกษาอย่างเหมาะสม 4. รายงานผลการจัดการศึกษา สำหรับผู้พิการตามแบบฟอร์มและระยะเวลาที่กำหนด

**ระดับสถานศึกษา**

1. สำรวจข้อมูลเด็กพิการในวัยเรียนระดับการศึกษาขั้นพื้นฐานในเขตบริการ จำแนกตามประเภทพิการ

2. วางแผน / ดำเนินการให้นักเรียนพิการรับการศึกษาในสถานศึกษาหรือส่งต่อไปให้หน่วยงาน / สถานศึกษาเฉพาะด้านตามความเหมาะสมหรือตามความต้องการจำเป็นพิเศษเฉพาะบุคคล

3. จัดการศึกษาสำหรับนักเรียนพิการและรักษาอัตราการคงอยู่เพื่อให้ผู้พิการได้รับการศึกษา อย่างต่อเนื่องจนจบหลักสูตร

4. รายงานผลการรับนักเรียนต่อ สศศ. ตามกำหนด

**แนวทางการประเมินผล :**

| **แนวทางการประเมินผล** |
| --- |
| **1. ประเมินผลจากข้อมูล เอกสาร หลักฐานต่างๆ** |
| 1.1 รายละเอียดแผนการดำเนินงาน ดังนี้   * ผลผลิตเชิงปริมาณของส่วนราชการตาม “เอกสารงบประมาณรายจ่ายประจำปี งบประมาณ พ.ศ. 2558” ของสำนักงบประมาณ * เป้าหมายเชิงปริมาณที่ต้องดำเนินการให้แล้วเสร็จในปีงบประมาณ พ.ศ. 2558 * ไม่นับรวมผลผลิตเชิงปริมาณที่ได้นำไปเป็นตัวชี้วัดเพื่อการประเมินผลสำเร็จตามแผนยุทธศาสตร์ของกระทรวง กลุ่มภารกิจ หรือกรม   1.2 รายละเอียดผลการดำเนินงานของผลผลิตเชิงปริมาณ ดังนี้   * รายงานสรุปปริมาณผลผลิตที่สามารถดำเนินการได้จริงของผลผลิตเชิงปริมาณแต่ละผลผลิต   1.3 เอกสาร หลักฐานที่แสดงให้เห็นว่าการดำเนินการของผลผลิตได้บรรลุผลตามข้อมูลที่แจ้งมาจริง ได้แก่   * สำเนารายงาน แผน/ผลการปฏิบัติงานและการใช้จ่ายงบประมาณ ตามแบบ สงป.301 ที่จัดส่งให้กับ สำนักงบประมาณ ณ งวดสิ้นปีงบประมาณ พ.ศ. 2558   1.4 กรณีส่วนราชการเปลี่ยนเป้าหมายของผลผลิตตามเอกสารงบประมาณรายจ่าย ต้องได้รับความเห็นชอบจาก สำนักงบประมาณจึงสามารถนำเป้าหมายที่ปรับเปลี่ยนแล้วมาใช้ในการประเมินผลได้ พร้อมแนบเอกสาร หลักฐาน ที่สำนักงบประมาณให้ความเห็นชอบดังกล่าว |
| **2. ประเมินผลจากข้อมูลที่ได้จากการสัมภาษณ์บุคคลที่เกี่ยวข้องต่างๆ** |
| * ผู้กำกับดูแลตัวชี้วัด * ผู้จัดเก็บข้อมูล |
| **3. การสังเกตการณ์** |
| 3.1 กระบวนการรวบรวมข้อมูลผลการดำเนินงานของผลผลิตควรมีคุณสมบัติ ดังนี้   * ความถูกต้อง เช่น รายละเอียดข้อมูลนักเรียนรายบุคคล และเจ้าหน้าที่ที่รับผิดชอบในการตรวจสอบข้อมูลก่อน และหลังการจัดเก็บทุกครั้ง 2 ภาคเรียน/ปี * ความน่าเชื่อถือ เช่น ระบุแหล่งที่มาได้ชัดเจน สามารถสอบยันข้อมูลกับหน่วยงานเจ้าของข้อมูลได้ มีการจัดเก็บเป็นระบบและมีเจ้าหน้าที่รับผิดชอบในการจัดเก็บ * ความทันสมัย เช่น ความถี่ในการปรับปรุงข้อมูลให้เป็นปัจจุบันทุกครั้งที่ข้อมูลมีการเปลี่ยนแปลงลงในระบบฐานข้อมูล * ความสามารถในการตรวจสอบได้ เช่น ส่วนราชการมีความพร้อมให้คณะกรรมการฯ ส่วนราชการ ภาคเอกชน และประชาชนตรวจสอบข้อมูลได้   3.2 สภาพแวดล้อมของสถานที่ที่ดำเนินการตามกิจกรรมหรือโครงการหลัก  3.3 การเก็บรักษาและดูแลเอกสาร/ข้อมูล |

**ผู้กำกับดูแลตัวชี้วัด :** ผู้อำนวยการสำนักบริหารงานการศึกษาพิเศษ เบอร์ติดต่อ **:** 02 288 5559

: นางสาวสอางค์ จงสวัสดิ์พัฒนา เบอร์ติดต่อ **:** 02 288 5547

**ผู้จัดเก็บข้อมูล :** นางสาวนพศร พรมณีพิศมัย เบอร์ติดต่อ **:** 02 288 5547

**:** นางสาวปาณิศา ณะกัณฑ์ เบอร์ติดต่อ **:** 02 288 5547

: นายสื่อซาง วัฒนาสกุลลี เบอร์ติดต่อ **:** 02 288 5547